Kellele

Riigi Infosüsteemi Amet

Pärnu maantee 139A, 15169 Tallinn

ria@ria.ee

Kellelt

Sihtasutus Lapse Heaolu Arengukeskus

Harju maakond, Tallinn, Haabersti linnaosa, Mõisa tn 4, 13522

maarja@lapseheaolu.ee

Selgitustaotlus

01.03.2024

Arvestades seda, et Riigi Infosüsteemi Amet (RIA) koordineerib küberturvalisuse tagamist ning küberintsidendi ennetamist ja lahendamist küberturvalisuse seaduse (KüTS) § 12 lg 1 alusel ning teeb riiklikku ja haldusjärelevalvet nõuete täitmise üle, soovime saada selgitusi KüTS kohaldamise kohta.

**Selgitus**

Kohaliku omavalitsuse (KOV) üksus kasutab elektroonilist andmebaasi, mida pakub erasektori teenuse osutaja SaaS mudelina. KOV töötajad sisestavad veebiliidese kaudu andmebaasi elanikkonna tugiteenuste kasutuse statistikat (nt osutatud sotsiaalteenused). Tegemist on avaliku ülesande täitmisega ja avaliku teabe seaduse (AvTS) § 3 lg 1 mõttes avaliku teabega. KOV kasutab SaaS teenust oma töö haldamiseks, elanikkonnal ei ole SaaS teenusele ligipääsu ja kasutajaliides on kättesaadav ainult KOV töötajatele. See tähendab, et KOVi elanikud ei sisesta ise andmeid kasutatud tugiteenuste kohta ja andmete töötlus toimub ainult KOVi töötajate kaudu. Tegemist ei ole andmekoguga AvTS § 431 lg 1 mõttes.

**Küsimus**

Kas kirjeldatud andmebaas on KüTS § 2 p 7 mõttes pilvandmetöötlusteenus, millele kohaldub KüTS, sealhulgas peab KOV hindama valitud SaaS teenuse küberturvalisust juhindudes määrusest „Võrgu- ja infosüsteemi turvameetmete nõuded ja nende kohaldamise ulatus pilvteenuse kasutamisel“?

**Selgitus**

Täiendavalt soovitame selgitusi turvameetmete rakendamise kohta KOVi kasutatud SaaS teenustele. KüTS § 3 lg 4 p 4 järgi kohaldatakse KüTSis teenuse osutaja kohta sätestatut KOV üksusele. See tähendab, et KOV kui teenuse osutaja peab tagama, et tema valitud SaaS teenus vastab KüTS § 7 lõigetes sätestatud turvanõuetele. Sealhulgas peab KOV järgima turvameetmeid, kui majutab süsteemi teise isiku juures.

**Küsimus**

Kas KOV peab KüTS § 7 lõigetes sätestatud turvameetmeid järgima ka siis, kui KOV kasutab üldotstarbelist SaaS teenust (nt Google, Meta, Microsoft) avaliku teabe haldamiseks? Juhul kui vastus on jaatav, kas see tähendab praktikas, et nt Google teenuste (Drive, Docs, Forms) kasutamine avalike ülesannete käigus eeldab, et Google rakendab piisavaid turvameetmeid, nt krüpteerib andmed? Kui Google ei paku piisavaid turvameetmeid, kas see välistab KOVi võimaluse kasutada Google teenuseid?